PROJEKTAS

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ R. VEISIEJŲ SIGITO GEDOS GIMNAZIJOS PERTVARKYMO Į BIUDŽETINĘ ĮSTAIGĄ**

2019 m. birželio 14 d. Nr. 34-59

Lazdijai

Vadovaudamasi Lietuvos Respublikos civilinio kodekso 2.104 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 ir 6 dalimis, Lietuvos Respublikos viešųjų įstaigų įstatymo 10 straipsnio 1 dalies 10 punktu ir 8 dalimi, 16 straipsniu, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Lazdijų rajono savivaldybės taryba nusprendžia:

1. Sutikti, kad viešoji įstaiga Lazdijų r. Veisiejų Sigito Gedos gimnazija (juridinio asmens kodas 290608520) būtų pertvarkyta į biudžetinę įstaigą Lazdijų r. Veisiejų Sigito Gedos gimnaziją iki 2019 m. rugpjūčio 31 d.

2. Nustatyti, kad:

2.1. viešosios įstaigos Lazdijų r. Veisiejų Sigito Gedos gimnazijos pertvarkymo tikslai yra:

2.1.1. efektyviai tenkinti viešuosius interesus, vykdant švietimo programas;

2.1.2. efektyvinti finansų valdymą;

2.1.3. mažinti administracinę naštą;

2.2. viešoji įstaiga Lazdijų r. Veisiejų Sigito Gedos gimnazija pertvarkoma į biudžetinę įstaigą Lazdijų r. Veisiejų Sigito Gedos gimnaziją;

2.3. po pertvarkymo veikiančio juridinio asmens teisinė forma – biudžetinė įstaiga. Pertvarkytos biudžetinės įstaigos pavadinimas: Lazdijų r. Veisiejų Sigito Gedos gimnazija;

2.4. po pertvarkymo biudžetinės įstaigos Lazdijų r. Veisiejų Sigito Gedos gimnazijos buveinė bus adresu: Jaunimo g. 8, LT-67340 Veisiejai, Lazdijų r. sav.;

2.5. po pertvarkymo veiksiančios biudžetinės įstaigos Lazdijų r. Veisiejų Sigito Gedos gimnazijos tikslas – užtikrinti veiksmingą, kokybišką ugdymą(-si), kurti saugią ugdymo(-si) aplinką, skatinat ugdytinių mokymosi motyvaciją ir jų norą mokytis visą gyvenimą, ugdyti kūrybingas asmenybes, savo krašto ir šalies patriotus, padėti ugdytiniams suvokti šiuolaikinį pasaulį, įgyti kultūrinę bei socialinę kompetenciją;

2.6. po pertvarkymo veiksiančios biudžetinės įstaigos Lazdijų r. Veisiejų Sigito Gedos gimnazijos savininko teises ir pareigas įgyvendinanti institucija – Lazdijų rajono savivaldybės taryba.

3. Pritarti Lazdijų r. Veisiejų Sigito Gedos gimnazijos, kaip viešosios įstaigos, pertvarkymo į biudžetinę įstaigą Lazdijų r. Veisiejų Sigito Gedos gimnaziją projektui (pridedama).

4. Įpareigoti:

4.1. Angelę Mizerienę, Lazdijų r. Veisiejų Sigito Gedos gimnazijos direktorę, o jos dėl ligos, komandiruotės, atostogų ar kitų objektyvių priežasčių nesant, – Jolitą Vailionienę, Lazdijų r. Veisiejų Sigito Gedos gimnazijos direktoriaus pavaduotoją ugdymui:

4.1.1. iki 2019 m. liepos 3 d. apie Lazdijų r. Veisiejų Sigito Gedos gimnazijos pertvarkymo į biudžetinę įstaigą Lazdijų r. Veisiejų Sigito Gedos gimnaziją projekto parengimą viešai paskelbti viename iš respublikinių dienraščių, VĮ Registrų centro leidžiamame elektroniniame leidinyje „Juridinių asmenų vieši pranešimai“ vietinėje spaudoje ir Lazdijų r. Veisiejų Sigito Gedos gimnazijos interneto svetainėje;

4.1.2. ne vėliau kaip pirmąją Lazdijų r. Veisiejų Sigito Gedos gimnazijos pertvarkymo į biudžetinę įstaigą Lazdijų r. Veisiejų Sigito Gedos gimnaziją projekto viešo paskelbimo dieną pateikti jį Juridinių asmenų registrui;

4.1.3. iki 2019 m. liepos 6 d. pranešti raštu visiems Lazdijų r. Veisiejų Sigito Gedos gimnazijos kreditoriams, taip pat mokiniams, kurie mokosi Lazdijų r. Veisiejų Sigito Gedos gimnazijoje, apie Veisiejų Sigito Gedos gimnazijos pertvarkymo į biudžetinę įstaigą Lazdijų r. Veisiejų Sigito Gedos gimnaziją projekto parengimą;

4.1.4. atlikti kitus veiksmus, susijusius su Lazdijų r. Veisiejų Sigito Gedos gimnazijos pertvarkymu;

4.1.5. parengti biudžetinės įstaigos Lazdijų r. Veisiejų Sigito Gedos gimnazijos nuostatų projektą ir, viešai paskelbus apie Lazdijų r. Veisiejų Sigito Gedos gimnazijos pertvarkymo į biudžetinę įstaigą Lazdijų r. Veisiejų Sigito Gedos gimnaziją projektą ir apie tai pranešus raštu visiems kreditoriams, teisės aktų nustatyta tvarka teikti Lazdijų rajono savivaldybės tarybai tvirtinti šiuos nuostatus.

5. Pavesti Lazdijų rajono savivaldybės administracijos direktoriui spręsti organizacinius klausimus, susijusius su viešosios įstaigos Lazdijų r. Veisiejų Sigito Gedos gimnazijos pertvarkymu į biudžetinę įstaigą Lazdijų r. Veisiejų Sigito Gedos gimnazija.

6. Nustatyti, kad šis sprendimas:

6.1. įsigalioja nuo 2019 m. birželio 28 d.;

6.2. gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

PATVIRTINTA

Lazdijų rajono savivaldybės tarybos

2019 m. d. sprendimu Nr.

**LAZDIJŲ R. VEISIEJŲ SIGITO GEDOS GIMNAZIJOS, KAIP VIEŠOSIOS ĮSTAIGOS, PERTVARKYMO Į BIUDŽETINĘ ĮSTAIGĄ,**

**LAZDIJŲ R. VEISIEJŲ SIGITO GEDOS GIMNAZIJĄ, PROJEKTAS**

**I . BIUDŽETINĖS ĮSTAIGOS PAVADINIMAS IR BUVEINĖ**

 1. Pertvarkomos viešosios įstaigos pavadinimas: Lazdijų r. Veisiejų Sigito Gedos gimnazija, juridinio asmens kodas 290608520, adresas: Jaunimo g. 8, Veisiejai, LT-67340 Lazdijų r. sav.

**II. PERTVARKYMO OBJEKTAS IR SĄLYGOS**

 2. Lazdijų rajono savivaldybės tarybos iniciatyva siekiant sudaryti geresnes darbo sąlygas Lazdijų r. Veisiejų Sigito Gedos gimnazijos darbuotojams, siekiant užtikrinti geresnę ugdymo(si) kokybę bei pagerinti Lazdijų r. Veisiejų Sigito Gedos gimnazijos finansavimą, Lazdijų r. Veisiejų Sigito Gedos gimnazija, kaip viešoji įstaiga, pertvarkoma į biudžetinę įstaigą Lazdijų r. Veisiejų Sigito Gedos gimnaziją.

3. Pertvarkomos Lazdijų r. Veisiejų Sigito Gedos gimnazijos savininkas – Lazdijų rajono savivaldybė, o įstaigos savininko teises ir pareigas įgyvendina Lazdijų rajono savivaldybės taryba.

4. Apie sprendimą pertvarkyti Lazdijų r. Veisiejų Sigito Gedos gimnaziją viešai paskelbiama viename iš respublikinių dienraščių, VĮ Registrų centro leidžiamame elektroniniame leidinyje „Juridinių asmenų vieši pranešimai“ vietinėje spaudoje, Lazdijų r. Veisiejų Sigito Gedos gimnazijos interneto svetainėje ir pranešama raštu visiems Lazdijų r. Veisiejų Sigito Gedos gimnazijos kreditoriams. Apie sprendimą pertvarkyti Lazdijų r. Veisiejų Sigito Gedos gimnaziją taip pat pranešama raštu Lazdijų r. Veisiejų Sigito Gedos gimnazijos darbuotojams ir mokiniams, kurie dirba arba mokosi Lazdijų r. Veisiejų Sigito Gedos gimnazijoje. Pranešimuose turi būti nurodyti visi Civilinio kodekso 2.44 straipsnio 1 dalyje išvardinti duomenys.

 5. Po pertvarkymo veikiančio juridinio asmens teisinė forma – biudžetinė įstaiga. Pertvarkytos biudžetinės įstaigos pavadinimas: Lazdijų r. Veisiejų Sigito Gedos gimnazija.

**III. TURTO PERDAVIMAS**

6. Lazdijų r. Veisiejų Sigito Gedos gimnazijai Lazdijų rajono savivaldybei nuosavybės teise priklausantis ilgalaikis ir trumpalaikis turtas bei nematerialusis turtas bus perduodamas patikėjimo teise valdyti Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.

**IV. PRIEVOLIŲ PERĖMIMAS IR PERĖMIMO TERMINAI**

7. Biudžetinė įstaiga Lazdijų r. Veisiejų Sigito Gedos gimnazija, pertvarkyta iš Lazdijų r. Veisiejų Sigito Gedos gimnazijos, kaip viešosios įstaigos, perima visas Lazdijų r. Veisiejų Sigito Gedos gimnazijos prievoles, teises ir pareigas nuo biudžetinės įstaigos Lazdijų r. Veisiejų Sigito Gedos gimnazijos nuostatų įregistravimo Juridinių asmenų registre dienos.

 8. Pertvarkyta biudžetinė įstaiga Lazdijų r. Veisiejų Sigito Gedos gimnazija perima pertvarkomos Lazdijų r. Veisiejų Sigito Gedos gimnazijos pasirašytų sutarčių įsipareigojimus.

**V. VALDYMO ORGANŲ TEISĖS PERTVARKYMO LAIKOTARPIU**

 9. Viešosios įstaigos Lazdijų r. Veisiejų Sigito Gedos gimnazijos valdymo organai vykdo visas šios įstaigos įstatuose nustatytas funkcijas iki jos pertvarkymo į biudžetinę įstaigą Lazdijų r. Veisiejų Sigito Gedos gimnaziją ir šios įstaigos nuostatų įregistravimo Juridinių asmenų registre.

 10. Vadovaujantis Lietuvos Respublikos darbo kodeksu, Lazdijų r. Veisiejų Sigito Gedos gimnazijos, kaip viešosios įstaigos, darbuotojų darbo santykiai tęsiami biudžetinėje įstaigoje Lazdijų r. Veisiejų Sigito Gedos gimnazijoje.

**VI. PERTVARKYMO TERMINAI**

 11. Viešoji įstaiga Lazdijų r. Veisiejų Sigito Gedos gimnazija pertvarkoma į biudžetinę įstaigą Lazdijų r. Veisiejų Sigito Gedos gimnaziją iki 2019 m. rugpjūčio 31 d.

 12. Viešosios įstaigos Lazdijų r. Veisiejų Sigito Gedos gimnazijos pertvarkymas į biudžetinę įstaigą Lazdijų r. Veisiejų Sigito Gedos gimnaziją yra laikomas baigtu nuo biudžetinės įstaigos Lazdijų r. Veisiejų Sigito Gedos gimnazijos nuostatų įregistravimo Juridinių asmenų registre dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ R. VEISIEJŲ SIGITO GEDOS GIMNAZIJOS PERTVARKYMO Į BIUDŽETINĘ ĮSTAIGĄ“**

**AIŠKINAMASIS RAŠTAS**

2019 m. birželio d.

Lazdijai

Sprendimo projektas parengtas vadovaujantis Lietuvos Respublikos civilinio kodekso 2.104 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 ir 6 dalimis, Lietuvos Respublikos viešųjų įstaigų įstatymo 10 straipsnio 1 dalies 10 punktu ir 8 dalimi, 16 straipsniu, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“.

 Sprendimo projekto tikslas – pertvarkyti viešąją įstaigą Lazdijų r. Veisiejų Sigito Gedos gimnaziją į biudžetinę įstaigą Lazdijų r. Veisiejų Sigito Gedos gimnaziją, patvirtinti Lazdijų r. Veisiejų Sigito Gedos gimnazijos, kaip viešosios įstaigos, pertvarkymo į biudžetinę įstaigą,

Lazdijų r. Veisiejų Sigito Gedos gimnaziją, projektą.

Viešosios įstaigos Lazdijų r. Veisiejų Sigito Gedos gimnazijos pertvarkymo tikslai yra:

1. atsižvelgiant į gimnazijos bendruomenės prašymą, tenkinti viešuosius interesus, vykdant švietimo programas;

2. efektyvinti finansų valdymą;

3. mažinti administracinę naštą.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą paruošė Lazdijų rajono savivaldybės administracijos Švietimo, kultūros ir sporto skyriaus vyr. specialistė Jūratė Jasiulevičienė.

Vyr. specialistė Jūratė Jasiulevičienė